АҞӘА, рашәара 30 - Sputnik. Дмитри Ԥлиа иганахь ала ашьаус хацыркуп закәаншьаҭада арҩашьыгатә маҭәашьарқәа раахәара, рымҩангара, рыҵәахра ахәҭаҷ ала. Абри атәы аанацҳауеит Аԥсны ААР асаит.
Уаанӡа Ԥлиа Дмитри Виктор-иԥа иганахьала абџьар закәаншьаҭада аныҟәгара, гәҭакрыла ауаа ргәабзиареи рыԥсҭазаареи ааха рыҭараз; закәаншьаҭада абџьар амазаареи аныҟәгареи; амбжьахраз ҳәа ашьаус хацыркын.
Арҭ аҩ-уск еицҵаны аусҭҵаара мҩаԥнагоит Гагра араион ААР аусҭҵааратә ҟәша.
Аԥсны ААР апресс-маҵзура иазгәанаҭоит аҩбатәи ашьаус шхацырку аоператив-ԥшааратә уснагӡатәқәа ирылҵшәаны: Ԥлиа, апансионат "Самшитовая роща" аҿаԥхьа игылаз имашьына Volkswagen аҿы иԥшаан анаркотикатә маҭәашьар "марихуана".
Ацәгьоура ҟалеит апансионат "Самшитовая роща" аҵакыраҿы ақьафурҭа "Аԥсны" аҟны рашәара 15, асааҭ 00:20 рзы.
Урыстәыла атәылауаа Филоиан А. А., Салимгариев Т. Н., Ԥлиа ажәақәа анеимарк ашьҭахь, иара аԥсшьаҩцәа дреихсит. Ахәрақәа зауыз аԥхьанатә Гагратәи ахәышәтәырҭахь инаргеит, анаҩс Урыстәылаҟа ииаргеит.
Иара убас шәаԥхьар ҟалоит:
- Аслан Бжьаниа Пицунда иҟалаз ахҭыс ахҳәаа аиҭеит
-